
I. Előzmények

Zugló Önkormányzata kiemelten kezeli a kerület közbiztonságát, igyekszik megragadni minden lehetőséget a lakosság szubjektív biztonságérzetét javító lépések megtételére. Az elmúlt években a BRFK XIV. Kerületi Rendőrkapitányság (továbbiakban: Rendőrkapitányság) állományát anyagi elismerésben részesítette az önkormányzat.

II. Vélemények

A Rendőrkapitányság személyi állományának anyagi elismerésben részesítésével elősegítjük a személyi állomány megtartását és növeljük a hatékonyságát. Az anyagi elismerést „Támogatási Szerződés” formájában biztosítjuk, melyet a Budapesti Rendőr-főkapitánysággal (2. sz, melléklet) kötünk meg. Az elismerés fedezete 5.775.000 forint a 2021 évi költségvetésben rendelkezésre áll.
A határozati javaslat 2. pontja szerint a Rendőrkapitányság vezetőjét szintén anyagi elismerésben (bruttó 500.000 forint) részesítjük, melyet az önkormányzat a szerződésen kívül folyósít dr. Czirják Róbert Péter r. alezredes részére. Ennek előfeltételeként, a vonatkozó szabályozás alapján, a BRFK (Főkapitány úr) állásfoglalását kellett kérni, a támogató választ mellékelem.

Gazdasági Főosztály véleménye: Észrevételt nem tesz.

Jogi Főosztály véleménye: Az előterjesztésben közölt adatok és információk alapján jogi észrevétellel nem él.

Kérem a Tisztelt Képviselő-testületet, hogy határozati javaslatomat támogatni szíveskedjen.

III. Bizottsági vélemények
Az előterjesztést a Pénzügyi és Költségvetési, illetve a Jogi és Ügyrendi Bizottság tárgyalja. 
IV. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozati javaslat elfogadása Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdés alapján egyszerű szótöbbséget igényel.

Budapest, 2021. november 16.


	Horváth Csaba
	polgármester


Mellékletek:
1. sz. melléklet: Határozati javaslat
2. sz. melléklet: Támogatási szerződés
3. BRFK 01000-101/6007-1/2021.Szü. levele


Az előterjesztést készítette:	Aranyossy Zsolt honvédelmi-közbiztonsági referens


1. sz. melléklet a 123-680/2021. előterjesztéshez

    Budapest Főváros XIV. Kerület Zugló Önkormányzat Képviselő-testülete
..../2021. (	) önkormányzati határozata

Támogatási szerződés megkötése a BRFK XIV. Kerületi Rendőrkapitányság 
állományának jutalmazására


1. Budapest Főváros XIV. Kerület Zugló Önkormányzata Képviselő-testülete úgy dönt, hogy az előterjesztés 2. számú melléklete szerinti tartalommal megköti a Budapesti Rendőr-főkapitánysággal a BRFK XIV. Kerületi Rendőrkapitányság állományának jutalmazására vonatkozó támogatási szerződést. A támogatási szerződés aláírására felhatalmazza a polgármestert.

2. A BRFK XIV. Kerületi Rendőrkapitányság vezetőjét bruttó 500.000 forint anyagi elismerésben részesíti, egyben megköszöni a zuglói közrend, közbiztonság érdekében kifejtett munkaját.



Határidő:	2021. december 31.

